stanford-oval/wikipedia huggingface dataset:
อดุล อดุลเดชจรัส

| พลเอกอดุล อดุลเดชจรัสม> ป.ช. ม.ว.ม. อ.ป.ร. ๑ |
| --- | --- |


อภิรัฐมนตรี ทำหน้าที่ผู้สำเร็จราชการแทนพระองค์
ดำรงตำแหน่ง 9 พฤศจิกายน พ.ศ. 2490 – 23 มกราคม พ.ศ. 2492 
กษัตริย์: พระบาทสมเด็จพระบรมชนกาธิเบศร มหาภูมิพลอดุลยเดชมหาราช บรมนาถบพิตร
นายกรัฐมนตรี: ควง อภัยวงศ์   จอมพลป. พิบูลสงคราม
ก่อนหน้า: สมเด็จพระเจ้าบรมวงศ์เธอ กรมพระยาชัยนาทนเรนทร พระยามานวราชเสวี(ปลอด วิเชียร ณ สงขลา)
ถัดไป: สมเด็จพระเจ้าบรมวงศ์เธอ กรมพระยาชัยนาทนเรนทร
องคมนตรี
ดำรงตำแหน่ง 18 มิถุนายน พ.ศ. 2492 – 29 พฤศจิกายน พ.ศ. 2494 (2 ปี 164 วัน)
กษัตริย์: พระบาทสมเด็จพระมหาภูมิพลอดุลยเดชมหาราช บรมนาถบพิตร
รองนายกรัฐมนตรี
ดำรงตำแหน่ง 14 กันยายน พ.ศ. 2486 – 24 กรกฎาคม พ.ศ. 2487 (0 ปี 313 วัน)
นายกรัฐมนตรี: จอมพล ป. พิบูลสงคราม
ก่อนหน้า: สถาปนาตำแหน่ง
ถัดไป: ตนเอง
ดำรงตำแหน่ง 17 กันยายน พ.ศ. 2488 – 31 มกราคม พ.ศ. 2489 (0 ปี 136 วัน)
นายกรัฐมนตรี: หม่อมราชวงศ์เสนีย์ ปราโมช
ก่อนหน้า: ตนเอง ช่วง เชวงศักดิ์สงคราม
ถัดไป: ดิเรก ชัยนาม
รัฐมนตรีว่าการกระทรวงสาธารณสุข
ดำรงตำแหน่ง 19 กันยายน พ.ศ. 2488 – 31 มกราคม พ.ศ. 2489 (0 ปี 134 วัน)
นายกรัฐมนตรี: หม่อมราชวงศ์เสนีย์ ปราโมช
ก่อนหน้า: ทวี บุณยเกตุ
ถัดไป: หลวงเกรียงศักดิ์พิชิต (พิชิต เกรียงศักดิ์พิชิต)
ผู้บัญชาการทหารบก คนที่ 14
ดำรงตำแหน่ง 26 มิถุนายน พ.ศ. 2489 – 18 พฤศจิกายน พ.ศ. 2490 (1 ปี 145 วัน)
ก่อนหน้า: พิชิต เกรียงศักดิ์พิชิต
ถัดไป: จอมพล ผิน ชุณหะวัณ
อธิบดีกรมตำรวจ
ดำรงตำแหน่ง 1 เมษายน พ.ศ. 2479 – 19 กันยายน พ.ศ. 2488
ก่อนหน้า: พระยาอนุสรณ์ธุระการ (จ่าง วัจนะพุกกะ)
ถัดไป: พระรามอินทรา (ดวง จุลัยยานนท์)
 
ข้อมูลส่วนบุคคล
เกิด: 28 มิถุนายน พ.ศ. 2437 เมืองพระนคร ประเทศสยาม
เสียชีวิต: 17 ธันวาคม พ.ศ. 2512 (75 ปี) จังหวัดพระนคร ประเทศไทย
พรรคการเมือง: พรรคสหชีพ
คู่สมรส: คุณหญิงเปี่ยมสุข อดุลเดชจรัส
บุตร: 4 คน

| --- | --- |
รับใช้:  ไทย
แผนก/สังกัด: กองทัพบกไทย กรมตำรวจ
ชั้นยศ:  พลเอก   พลเรือเอก   พลอากาศเอก   พลตำรวจเอก
พลเอก อดุล อดุลเดชจรัส หรือ หลวงอดุลเดชจรัส (28 มิถุนายน พ.ศ. 2437 - 17 ธันวาคม พ.ศ. 2512) นามเดิม บัตร พึ่งพระคุณ อดีตองคมนตรี รองนายกรัฐมนตรี อธิบดีกรมตำรวจ ผู้บัญชาการทหารบก
มีสมญานามว่า "นายพลตาดุ" เป็นหนึ่งในคณะราษฎร ผู้มีส่วนร่วมในการเปลี่ยนแปลงการปกครอง พ.ศ. 2475 โดยขณะนั้นหลวงอดุลเดชจรัส มียศเป็น ร้อยเอก (ร.อ.)ประจำกรมทหารปืนใหญ่ นครราชสีมา และได้หนีราชการมาพระนครด้วยรถไฟเพื่อร่วมในการเปลี่ยนแปลงการปกครอง จนถูกหมายจับจากทางต้นสังกัด ซึ่งตัวของหลวงอดุลเดชจรัสก็ได้อาศัยบ้านของพรรคพวกหลบซ่อนสลับกันไป โดยเฉพาะบ้านของเพื่อนสนิทคือ หลวงพิบูลสงคราม หรือ จอมพล ป. พิบูลสงคราม ในเวลาต่อมา
เป็นรองนายกรัฐมนตรีและผู้สั่งราชการแทนนายกรัฐมนตรี จอมพล ป. พิบูลสงคราม ในระหว่างสงครามโลกครั้งที่สอง เป็นรองหัวหน้าขบวนการเสรีไทยในประเทศไทย ในช่วงปลายสงคราม หลังจากมีการผลัดเปลี่ยนรัฐบาล ซึ่งมีส่วนอย่างมากที่ทำให้การดำเนินงานเสรีไทยเป็นไปโดยราบรื่น ทั้งที่เป็นอธิบดีกรมตำรวจภายใต้รัฐบาลที่เป็นพันธมิตรกับกองทัพจักรวรรดิญี่ปุ่น และเป็นหนึ่งในอภิรัฐมนตรีทำหน้าที่ผู้สำเร็จราชการแทนพระองค์และองคมนตรี
หลังจากสิ้นสุดสงครามโลกครั้งที่สองแล้ว หลวงอดุลเดชจรัส ยังได้ร่วมกับนักการเมืองกลุ่มหนึ่ง ก่อตั้งพรรคสหชีพขึ้น โดยมีแนวทางสนับสนุนนายปรีดี พนมยงค์ ผู้สำเร็จราชการแทนพระองค์ในช่วงสงครามโลกครั้งที่สอง และหัวหน้าขบวนการเสรีไทย โดยหลวงอดุลเดชจรัส เป็นหัวหน้าพรรค และ นายเดือน บุนนาค เป็นเลขาธิการพรรค
ประวัติ

อดุล อดุลเดชจรัส เป็นบุตรหลวงบุรีรัฐพิจารณ์ และนางจันทร์ พึ่งพระคุณ เกิดเมื่อวันที่ 28 มิถุนายน พ.ศ. 2437 ที่บ้านพักถนนเจริญกรุง อำเภอบางรัก จังหวัดพระนคร บิดานำตัวไปถวายงานเป็นมหาดเล็กในสมเด็จพระเจ้าบรมวงศ์เธอ เจ้าฟ้าจักรพงษ์ภูวนาถ กรมหลวงพิษณุโลกประชานาถ จึงพักอาศัยอยู่ในวังปารุสกวันตั้งแต่เด็ก
การศึกษา

โรงเรียนอัสสัมชัญ
โรงเรียนนายร้อยทหารบก
นักเรียนทำการนายร้อยประจำกรมทหารปืนใหญ่ที่ ๓
รับราชการ

อดุล  อดุลเดชจรัส เริ่มเข้ารับราชการครั้งแรกเมื่อวันที่ 23 พฤษภาคม พ.ศ. 2459 โดยได้รับพระราชทานยศเป็น นายร้อยตรี
พ.ศ. 2475 ดำรงตำแหน่งผู้บังคับกองพันทหารปืนใหญ่ ซึ่งเป็นตำแหน่งสุดท้ายในการรับราชการทหาร ก่อนโอนมารับราชการในกรมตำรวจ
14 กุมภาพันธ์ พ.ศ. 2476 ดำรงตำแหน่งรองอธิบดีกรมตำรวจ ในขณะที่ พ.ต.อ.พระยาอนุสสรธุรการ เป็นอธิบดี ขณะนั้นมียศทางทหารเป็น พันตรี  และได้รับพระราชทานยศ พันตำรวจเอก ขณะมียศทางทหารเป็น พันโทเมื่อวันที่ 2 พฤษภาคม พ.ศ. 2478
1 เมษายน พ.ศ. 2479 ดำรงตำแหน่งอธิบดีกรมตำรวจ
พ.ศ. 2480 ดำรงตำแหน่งรัฐมนตรีช่วยว่าการกระทรวงมหาดไทย
ได้รับพระราชทานยศ พลตำรวจตรี เมื่อวันที่ 16 ตุลาคม พ.ศ. 2483  และได้รับพระราชทานยศ พลตำรวจโท เมื่อวันที่ 21 สิงหาคม พ.ศ. 2485
ในเวลาต่อมาเมื่อรัฐบาลจะยกเลิกบรรดาศักดิ์ไทย หลวงอดุลเดชจรัสในฐานะรัฐมนตรีพร้อมด้วยคณะรัฐมนตรีชุดที่ 9 จึงลาออกจากบรรดาศักดิ์ โดยกลับไปใช้ราชทินนามเป็นนามสกุลได้ว่า อดุล อดุลเดชจรัส เมื่อ พ.ศ. 2484
พลตำรวจเอก อดุล อดุลเดชจรัส ได้รับพระราชทานยศเป็น พลเอก พลเรือเอก พลอากาศเอก เมื่อวันที่ 20 พฤศจิกายน พ.ศ. 2486 โดยก่อนหน้านั้นได้รับพระราชทานยศ พลตำรวจเอก เมื่อวันที่ 14 กันยายน พ.ศ. 2486  และพ้นจากตำแหน่งอธิบดีกรมตำรวจเมื่อวันที่ 19 กันยายน พ.ศ. 2488 เนื่องจากได้รับโปรดเกล้าฯ แต่งตั้งให้ดำรงตำแหน่ง รองนายกรัฐมนตรี และ รัฐมนตรีว่าการกระทรวงสาธารณสุข   ก่อนจะได้รับโปรดเกล้าฯ ให้ดำรงตำแหน่ง ผู้บัญชาการทหารบก เมื่อวันที่ 26 มิถุนายน พ.ศ. 2489 กระทั่งลาออกจากตำแหน่งผู้บัญชาการทหารบกเมื่อวันที่ 18 พฤศจิกายน พ.ศ. 2490 เพื่อดำรงตำแหน่งอภิรัฐมนตรีเพียงตำแหน่งเดียว  โดยได้ดำรงตำแหน่งคณะอภิรัฐมนตรีเมื่อวันที่ 9 พฤศจิกายน พ.ศ. 2490  ทำหน้าที่ผู้สำเร็จราชการแทนพระองค์ ก่อนพระราชพิธีบรมราชาภิเษก พ.ศ. 2493 ต่อมาในวันที่ 18 มิถุนายน พ.ศ. 2492 ได้มีพระบรมราชโองการโปรดเกล้าฯ แต่งตั้งให้ท่านเป็นองคมนตรี  ทางราชการได้สร้างเรือนหลังเล็กในบริเวณวังปารุสกวันให้เป็นที่พัก จนถึงแก่อนิจกรรมเมื่อวันที่ 17 ธันวาคม พ.ศ. 2512 ที่โรงพยาบาลรามาธิบดี ด้วยโรคชรา
ยศ ตำแหน่ง บรรดาศักดิ์

23 พฤษภาคม พ.ศ. 2459 - ร้อยตรี
1 เมษายน พ.ศ. 2476 - พันตรี
14 กุมภาพันธ์ พ.ศ. 2476 - รองอธิบดีกรมตำรวจ
1 เมษายน พ.ศ. 2477 - พันโท
2 พฤษภาคม พ.ศ. 2478 - พันตำรวจเอก
1 เมษายน พ.ศ. 2479 - อธิบดีกรมตำรวจ
26 เมษายน พ.ศ. 2481 - พันเอก
ชีวิตส่วนตัว

พล.อ. อดุล สมรสกับคุณหญิงเปี่ยมสุข อดุลเดชจรัส มีบุตรธิดารวมกันทั้งสิ้น 4 คน
ท่านได้รับการยกย่องว่าเป็นผู้ที่ขึ้นสู่ตำแหน่งสูงสุดทางการเมือง แต่กลับไม่แสวงหาอำนาจ กลับพอใจที่จะดำรงชีวิตแบบเรียบง่าย และซื่อสัตย์
เครื่องราชอิสริยาภรณ์

พ.ศ. 2486 –  เครื่องราชอิสริยาภรณ์อันเป็นที่เชิดชูยิ่งช้างเผือก ชั้นสูงสุด มหาปรมาภรณ์ช้างเผือก (ม.ป.ช.)
พ.ศ. 2484 –  เครื่องราชอิสริยาภรณ์อันมีเกียรติยศยิ่งมงกุฎไทย ชั้นสูงสุด มหาวชิรมงกุฎ (ม.ว.ม.)
พ.ศ. 2484 –  เหรียญชัยสมรภูมิ สงครามอินโดจีน (ช.ส.)
พ.ศ. 2486 –  เหรียญชัยสมรภูมิ สงครามมหาเอเชียบูรพา (ช.ส.)
พ.ศ. 2478 –  เหรียญพิทักษ์รัฐธรรมนูญ (พ.ร.ธ.)
พ.ศ. 2477 –  เหรียญดุษฎีมาลา เข็มราชการแผ่นดิน (ร.ด.ม.(ผ))
พ.ศ. 2474 –  เหรียญจักรมาลา (ร.จ.ม.)
พ.ศ. 2481 –  เหรียญรัตนาภรณ์ รัชกาลที่ 8 ชั้นที่ 1 (อ.ป.ร.1)
พ.ศ. 2454 –  เหรียญบรมราชาภิเษก รัชกาลที่ 6 (ร.ร.ศ.6)
พ.ศ. 2468 –  เหรียญบรมราชาภิเษก รัชกาลที่ 7 (ร.ร.ศ.7)
พ.ศ. 2493 –  เหรียญบรมราชาภิเษก รัชกาลที่ 9 (ร.ร.ศ.9)
พ.ศ. 2475 –  เหรียญเฉลิมพระนคร 150 ปี (ร.ฉ.พ.)
สถานที่อันเนื่องด้วยนาม

อำเภออดุลเดชจรัส (ปัจจุบันคือเมืองปากลาย ประเทศลาว)
คาเมนไรเดอร์อมาซอน

| คาเมนไรเดอร์อาเมซอน |
| --- | --- |

Kamen rider Amazon
ประเภท: Tokusatsu Superhero fiction Science fiction Action/Adventure Fantasy
สร้างโดย: Shotaro Ishinomori
พัฒนาโดย: Isao Daimon Takao Nagaishi, Kimio Hirayama Toru Hirayama
กำกับโดย: Masahiro Tsukada
แสดงนำ: Tōru Okazaki Akiji Kobayashi
บรรยายโดย: Gorō Naya
ดนตรีแก่นเรื่องเปิด: "Amazon Rider is Here"
ดนตรีแก่นเรื่องปิด: "Amazon Da-Da-Da!!"
ผู้ประพันธ์เพลง: Shunsuke Kikuchi
ประเทศแหล่งกำเนิด: ญี่ปุ่น
ภาษาต้นฉบับ: ภาษาญี่ปุ่น
จำนวนฤดูกาล: 1
จำนวนตอน: 24 (รายชื่อตอน)
การผลิต
สถานที่ถ่ายทำ: ประเทศญี่ปุ่น
ความยาวตอน: ประมาณ 25 นาที ต่อตอน
ออกอากาศ
เครือข่าย: NET MBS
ออกอากาศ: 19 ตุลาคม ค.ศ. 1974 – 29 มีนาคม ค.ศ. 1975
การแสดงที่เกี่ยวข้อง
  คาเมนไรเดอร์ X  คาเมนไรเดอร์สตรองเกอร์ 
คาเมนไรเดอร์อาเมซอน (ญี่ปุ่น: 仮面ライダーアマゾン; โรมาจิ: Kamen Raidā Amazon; ทับศัพท์: ทับศัพท์จาก Kamen Raider Amazon) เป็นภาพยนตร์ซีรีส์คาเมนไรเดอร์ลำดับที่ 6 ออกอากาศครั้งแรกที่ประเทศญี่ปุ่นเมื่อวันที่ 19 ตุลาคม ค.ศ. 1974 และจบลงเมื่อวันที่ 29 มีนาคม ค.ศ. 1975 รวมทั้งสิ้น 24 ตอน ถือได้ว่าจำนวนตอนน้อยที่สุดในยุคโชวะ เนื่องจากเนื้อหารุนแรง
ส่วนลิขสิทธิ์จัดจำหน่ายรูปแบบวีซีดีเป็นของบริษัท ทีไอจีเอ (TIGA) ใช้ชื่อว่า เดชไรเดอร์ อาเมซอน ในปัจจุบันได้มีการนำลงวิดีโอสตรีมมิ่งทาง true id
อาเมซอน ออกแบบมาจาก กิ้งก่ามอนิเตอร์ ส่วนครีบหลังมาจาก ปลาปิรันย่า
เนื้อเรื่อง

ยามาโมโตะ ไดสุเกะ ลูกชายคนเดียวของ ดร.ยามาโมโตะ เขารอดชีวิตอย่างปาฏิหาริย์จากเหตุการณ์เครื่องบินตก และได้เติบโตท่ามกลางสัตว์ป่าในลุ่มแม่น้ำอาเมซอน จนวันหนึ่ง ยักษ์สิบหน้า กอร์กอส ได้ลอยมาจากฟากฟ้า และทำลายหมู่บ้าน ผู้เฒ่าบาโก้ ทราบถึงความต้องการของอสูร เขาจึงรีบไปทำการผ่าตัดให้กับ ไดสุเกะ ที่เสียชีวิตจากการโจมตีของกอร์กอส โดยฝังสิ่งที่กอร์กอส ต้องการ นั่นคือ กำไลกีกิ ให้กับเขาจนได้กลายมาเป็น คาเมนไรเดอร์อาเมซอน และได้เข้าต่อกรกับกอร์กอส จนเอาชนะมาได้
แต่เรื่องราวก็ยังไม่จบเมื่อ จักรวรรดิ การ์รันด้าได้ขึ้นมาเป็นใหญ่และหมายจะยึดครองญี่ปุ่น เขาจึงต้องเดินทางตามไปญี่ปุ่นและจัดการพวกเหล่าวายร้ายให้สิ้นซาก
เพลงประกอบ

ญี่ปุ่น: "Amazon Rider Koko ni Ari" ; โรมาจิ: アマゾンライダーここにあり ; ทับศัพท์: Amazon Raidā Koko ni Ari ; "Amazon Rider is Here"("อาเมซอนไรเดอร์อยู่ที่นี่")
เนื้อเพลงโดย: Shotaro Ishinomori
เรียบเรียงโดย: Shunsuke Kikuchi
ศิลปิน: Masato Shimon
ญี่ปุ่น: "Amazon Da-Da-Da!!" ; โรมาจิ: アマゾンダダダ!!
เนื้อเพลงโดย: Saburō Yatsude
เรียบเรียงโดย: Shunsuke Kikuchi
ศิลปิน: Masato Shimon และ Columbia Yurikago-kai
ตอนที่: 1-14 (ช่วงแรก); 15-24 (ช่วงท้าย)
รายชื่อตอน

| ลำดับ  | ชื่อตอน  |
| --- | --- |
01: "ชายหนุ่มประหลาดผู้มาจากป่า?! กำเนิดไรเดอร์แห่งพงไพร!" ถอดเสียง: "Hito ka Yajū ka?! Mitsurin kara Kita Sugoī Yatsu!" (ญี่ปุ่น: 人か野獣か?! 密林から来た凄い奴！)
02: "ยักษ์สิบหน้า! พระเจ้า? หรือ ปิศาจ?" ถอดเสียง: "Jūmenki! Kami ka? Akuma ka?" (ญี่ปุ่น: 十面鬼！神か？悪魔か？)
03: "แข็งแกร่ง และรวดเร็วปานลมกรด" ถอดเสียง: "Tsuyokute Hadaka de Hayai Yatsu!" (ญี่ปุ่น: 強くてハダカで速い奴!)
04: "วิ่งไป! จังเกลอร์แห่งความพิโรธ" ถอดเสียง: "Hashire! Ikari no Jangurā!!" (ญี่ปุ่น: 走れ！怒りのジャングラー!!)
05: "ตัวประหลาดที่มาจากใต้พิภพ" ถอดเสียง: "Chitei kara Kita Hen na Yatsu!!" (ญี่ปุ่น: 地底からきた変なヤツ!!)
06: "ปริศนา อักษรเชือกอินคา" ถอดเสียง: "Inka Nawamoji no Nazo!!" (ญี่ปุ่น: インカ縄文字の謎!!)
07: "หลอมละลาย! หลอมละลาย! มนุษย์อสูรงูเห่าที่น่าสะพรึงกลัว" ถอดเสียง: "Tokeru! Tokeru! Kyōfu no Hebi Jūjin!?" (ญี่ปุ่น: とける！とける！恐怖のヘビ獣人!?)
08: "มนุษย์อสูรจระเข้ บุกถล่มโรงเรียน" ถอดเสียง: "Gakkō o Osotta Wani Jūjin!!" (ญี่ปุ่น: 学校を襲ったワニ獣人!!)
09: "ไปเลยอาเมซอน บุกเกาะมนุษย์อสูรปู" ถอดเสียง: "Yuke Amazon! Kani Jūjin no Shima e!" (ญี่ปุ่น: ゆけアマゾン！カニ獣人の島へ！)
10: "มนุษย์อสูรแมวดำ จ้องเล่นงานสถานเลี้ยงเด็ก" ถอดเสียง: "Kuro Neko Jūjin Hoikuen o Nerau!!" (ญี่ปุ่น: 黒ネコ獣人 保育園をねらう!!)
11: "หอยทากสีทองผู้รับใช้มัจจุราช" ถอดเสียง: "Kin'iro no Katatsumuri wa Shinigami no Tsukai!?" (ญี่ปุ่น: 金色のカタツムリは死神の使い!?)
12: "เห็นแล้วห้องดัดแปลงมนุษย์อสูรของเกด้อน" ถอดเสียง: "Mita! Gedon no Jūjin Kaizō Shitsu!!" (ญี่ปุ่น: 見た！ゲドンの獣人改造室!!)
13: "กระชั้นชิด! ยักษ์สิบหน้า! อันตราย อาเมซอน!!" ถอดเสียง: "Semaru! Jūmenki! Ayaushi Amazon!!" (ญี่ปุ่น: 迫る！十面鬼！危うしアマゾン!!)
14: "จุดจบของยักษ์สิบหน้า! และการปรากฏตัวของศัตรูใหม่!?" ถอดเสียง: "Jūmenki Shisu! Soshite Atarashī Teki!?" (ญี่ปุ่น: 十面鬼死す！そして新しい敵!?)
15: "เผยโฉมแล้ว จักรพรรดิเซโร่ผู้น่าสะพรึงกลัว" ถอดเสียง: "Deta zo! Kyōfu no Zero Taitei!!" (ญี่ปุ่น: 出たぞ！恐怖のゼロ大帝!!)
16: "แผนทำให้โตเกียวกลายเป็นทะเลเพลิงของการ์รันดา" ถอดเสียง: "Garandā no Tōkyō Hi no Umi Sakusen!!" (ญี่ปุ่น: ガランダーの東京火の海作戦!!)
17: "ภูเขาไฟฟูจิระเบิดครั้งใหญ่? แผนการกะทะทอดโตเกียว" ถอดเสียง: "Fujisan Dai Bakuhatsu? Tōkyō Furaipan Sakusen!" (ญี่ปุ่น: 富士山大爆発？東京フライパン作戦！)
18: "จักรพรรดิเซโร่ที่น่าสะพรึงกลัวกับแผนการแผ่นดินไหวครั้งใหญ่" ถอดเสียง: "Zero no Kyōfu! Daijishin Sakusen!!" (ญี่ปุ่น: ゼロの恐怖！大地震作戦!!)
19: "ปฏิบัติการ หน่วยเยาวชนการ์รันด้า" ถอดเสียง: "Shutsudō, Garandā Shōnen Butai!!" (ญี่ปุ่น: 出動、ガランダー少年部隊!!)
20: "วาระสุดท้ายของมนุษย์อสูรตุ่น" ถอดเสียง: "Mogura Jūjin Saigo no Katsuyaku!!" (ญี่ปุ่น: モグラ獣人 最後の活躍!!)
21: "มนุษย์อสูรกินคน เขมือบไรเดอร์แช่แข็ง" ถอดเสียง: "Reitō Raidā o Taberu Hitokui Jūjin!" (ญี่ปุ่น: 冷凍ライダーを食べる人喰い獣人！)
22: "ตุ๊กตาอินคา! กับวันที่มหานครโตเกียวล่มสลาย" ถอดเสียง: "Inka Ningyō Dai Tōkyō Zenmetsu no Hi!?" (ญี่ปุ่น: インカ人形 大東京全滅の日!?)
23: "ไรเดอร์ปลอมปะทะ อาเมซอนไรเดอร์" ถอดเสียง: "Nise Raidā Tai Amazon Raidā!!" (ญี่ปุ่น: にせライダー対アマゾンライダー!!)
24: "สำเร็จแล้วอาเมซอน วาระสุดท้ายของจักรพรรดิเซโร่" ถอดเสียง: "Yatta zo Amazon! Zero Taitei no Saigo!!" (やったぞアマゾン！ゼロ大帝の最後!!)
S.I.C. Hero Saga

SIC Hero Saga เรื่องราวของคาเมนไรเดอร์อาเมซอนซึ่งตีพิมพ์ในนิตยสาร Monthly Hobby Japan เมื่อเดือนพฤษภาคมถึงเดือนกรกฎาคม 2547 มีชื่อเรื่องว่า Masked Rider Amazon Edition: Pre-Stage (ญี่ปุ่น: MASKED RIDER AMAZON -Pre-Stage-; โรมาจิ: Kamen Raidā Amazon Pure Sutēji) เป็นอารัมภบทของซีรีส์อาเมซอนและเป็นการนำเสนอตัวละครดั้งเดิม พรี-อาเมซอน (ญี่ปุ่น: プレ・アマゾン; โรมาจิ: Pure Amazon), ยักษ์สิบหน้า กอร์กอส ร่างสมบูรณ์ (ญี่ปุ่น: 十面鬼ゴルゴス（完全体）; โรมาจิ: Jūmenki Gorugosu (Kanzentai)), Kitty (ญี่ปุ่น: キティ; โรมาจิ: Kiti), และ Jungler (สร้างโดยผู้เฒ่าบาโก้) (ญี่ปุ่น: ジャングラー（バゴー製作）; โรมาจิ: Jangurā (Bagō Seisaku))
Human-Faced Stone (ญี่ปุ่น: 人面岩; โรมาจิ: Jinmen'iwa)
Meteorite (ญี่ปุ่น: 隕石; โรมาจิ: Inseki)
Armlet (ญี่ปุ่น: 腕輪; โรมาจิ: Udewa)
ไมโครซอฟท์ วินโดวส์

| --- | --- |

ผู้พัฒนา: ไมโครซอฟท์
เขียนด้วย: ภาษาซี, ภาษาซีพลัสพลัส, ภาษาแอสเซมบลี 
สถานะ: ปัจจุบัน/เสถียร
รูปแบบ รหัสต้นฉบับ: ไม่เปิดเผยต้นฉบับ
วันที่เปิดตัว: 20 พฤศจิกายน พ.ศ. 2528
รุ่นเสถียร: วินโดวส์ 11 23H2 10.0.22631.3296 / 12 มีนาคม 2567
ภาษาสื่อสาร: 106 ภาษา (วินโดวส์ 10) 84 ภาษา (วินโดวส์ 11)
วิธีการอัปเดต: วินโดวส์อัปเดต ไมโครซอฟท์สโตร์ วินโดวส์เซิร์ฟเวอร์อัปเดตเซอร์วิส (WSUS)
ตัวจัดการ แพกเกจ: วินโดวส์อินสตอลเลอร์ (.msi, .msp), ไมโครซอฟท์สโตร์ (.appx, .appxbundle), ตัวติดตั้งแอป (.msix, .msixbundle)
แพลตฟอร์ม ที่รองรับ: ARM, ไอเอ-32, ไอเทเนียม, เอกซ์86-64
ชนิดเคอร์เนล: วินโดวส์เอ็นที แบบไฮบริด วินโดวส์ เอ็มเบ็ดเด็ด คอมแพ็ค (วินโดวส์ ซีอี) แบบไฮบริด กลุ่มวินโดวส์ 9x และรุ่นก่อนหน้า เอ็มเอสดอส
ส่วนติดต่อผู้ใช้ปริยาย: วินโดวส์เชลล์
สัญญาอนุญาต: ซอฟต์แวร์เชิงพาณิชย์แบบจำกัดสิทธิ์
เว็บไซต์: windows.microsoft.com
ไมโครซอฟท์ วินโดวส์ (อังกฤษ: Microsoft Windows) เป็นกลุ่มผลิตภัณฑ์ของระบบปฏิบัติการ ถูกพัฒนาและจัดจำหน่ายโดยบริษัทไมโครซอฟท์ โดยแบ่งออกเป็นรุ่นต่างๆเพื่อรองรับต่อความต้องการของกลุ่มผู้ใช้งาน วินโดวส์ สำหรับผู้ใช้งานทั่วไปหรือกลุ่มองค์กร, วินโดวส์เซิร์ฟเวอร์ สำหรับกลุ่มผู้ใช้งานเครื่องแม่ข่ายส่วนบุคคล หรือศูนย์ข้อมูล, วินโดวส์ ไอโอที สำหรับใช้กับอุปกรณ์แบบฝังตัว ผลิตภัณฑ์ในกลุ่มที่ถูกยกเลิกไปแล้วได้แก่ วินโดวส์ 9x, วินโดวส์โมบาย, วินโดวส์โฟน และวินโดวส์ เอ็มเบ็ดเด็ด คอมแพ็ค (วินโดวส์ ซีอี)
ผลิตภัณฑ์แรกในกลุ่มคือ วินโดวส์ 1.0 ถูกเปิดตัวเมื่อวันที่ 20 พฤศจิกายน 2528 โดยเป็นฐานระบบปฏิบัติการแบบกราฟิกสำหรับเอ็มเอสดอส (MS-DOS) เพื่อตอบสนองต่อความสนใจที่เพิ่มขึ้นในส่วนติดต่อผู้ใช้แบบกราฟิก (GUI)
วินโดวส์ เป็นระบบปฏิบัติการสำหรับคอมพิวเตอร์ส่วนบุคคลที่ได้รับความนิยมมากที่สุดในโลก โดยมีส่วนแบ่งตลาด 70% ณ เดือนมีนาคม 2566 ตามข้อมูลของ StatCounterอย่างไรก็ตาม Windows ไม่ใช่ระบบปฏิบัติการที่ใช้มากที่สุดเมื่อรวมทั้งระบบปฏิบัติการมือถือและเดสก์ท็อป เนื่องจาก แอนดรอยด์ มีการเติบโตเป็นอย่างมาก
ระบบปฏิบัติการรุ่นล่าสุดในกลุ่มผลิตภัณฑ์นี้คือ วินโดวส์ 11 สำหรับผู้ใช้อุปกรณ์คอมพิวเตอร์ส่วนบุคคลและแท็บเล็ต, วินโดวส์ 11 เอ็นเตอร์ไพรส์ สำหรับผู้ใช้กลุ่มองค์กร และวินโดวส์เซิร์ฟเวอร์ 2022 สำหรับผู้ใช้เครื่องแม่ข่ายส่วนบุคคล หรือศูนย์ข้อมูล โดยยังมีการสนับสนุนผลิตภัณฑ์บางรุ่นย่อยของ วินโดวส์ 10 และ วินโดวส์เซิร์ฟเวอร์ 2016 อยู่ (รวมถึงการสนับสนุนแบบเสียเงินสำหรับวินโดวส์เซิร์ฟเวอร์ 2012 และ วินโดวส์ เอ็มเบ็ดเด็ด พีโอเอ็สเร็ดดี้ 7)
สายผลิตภัณฑ์

ไมโครซอฟท์ ได้เครื่องหมายการค้าสำหรับผลิตภัณฑ์ต่างๆ ของกลุ่มผลิตภัณฑ์วินโดวส์
ในปี 2567 ผลิตภัณฑ์ระดับบนสุดที่ใช้งาน มีเพียงกลุ่มเดียวคือ วินโดวส์เอ็นที โดยรุ่นแรกคือ วินโดวส์เอ็นที 3.1 มีไว้สำหรับการประมวลผลเซิร์ฟเวอร์และคอมพิวเตอร์กลุ่มองค์กร ประกอบด้วยสี่ผลิตภัณฑ์ย่อย ได้แก่
วินโดวส์ : เป็นผลิตภัณฑ์ระบบปฏิบัติการสำหรับผู้ใช้งานคอมพิวเตอร์ส่วนบุคคล, คอมพิวเตอร์สำหรับกลุ่มองค์กร หรือแท็บเล็ต รุ่นปัจจุบันคือ วินโดวส์ 11 โดยมีคู่แข่งหลักคือ แมคโอเอส ของบริษัทแอปเปิล ในผลิตภัณฑ์ประเภทเครื่องคอมพิวเตอร์ และ ไอแพดโอเอส กับ แอนดรอยด์ สำหรับผลิตภัณฑ์ประเภทแท็บเล็ต
วินโดวส์เซิร์ฟเวอร์ : เป็นผลิตภัณฑ์ระบบปฏิบัติการสำหรับผู้ใช้งานเครื่องแม่ข่ายส่วนบุคคล หรือศูนย์ข้อมูล รุ่นปัจจุบันคือ วินโดวส์เซิร์ฟเวอร์ 2022 ซึ่งมีคู่แข่งหลักคือ ลินุกซ์
วินโดวส์พีอี (Windows PE) : เป็นผลิตภัณฑ์ระบบปฏิบัติการขนาดเล็ก ที่มีการตัดคุณสมบัติออกไปหลายอย่าง แต่ยังสามารถใช้งานเสมือนใช้งานวินโดวส์ได้จริง โดยมากมักจะถูกติดตั้งในคอมพิวเตอร์ที่มีเครื่องแม่ข่ายให้บริการกับเครื่องลูกข่าย หรือการแก้ไขปัญหาในคอมพิวเตอร์ที่ลงวินโดวส์ไว้อยู่แล้ว รุ่นปัจจุบันคือ วินโดวส์พีอี 10
วินโดวส์ ไอโอที : ชื่อเดิมคือ วินโดวส์ เอ็มเบ็ดเด็ด เป็นผลิตภัณฑ์ระบบปฏิบัติการสำหรับใช้กับอุปกรณ์ หรือเครื่องคอมพิวเตอร์แบบฝังตัว รุ่นปัจจุบันคือ วินโดวส์ 11 ไอโอที เอ็นเตอร์ไพรส์ซึ่งมีคู่แข่งเหมือนกับวินโดวส์เซิร์ฟเวอร์ คือ ลินุกซ์
ผลิตภัณฑ์ระดับบนสุดที่เลิกให้บริการไปแล้วมีดังนี้
วินโดวส์ 9x : เป็นผลิตภัณฑ์ระบบปฏิบัติการสำหรับคอมพิวเตอร์ส่วนบุคคล (นิตยสาร PC World เคยกล่าวถึง วินโดวส์ มี (Windows ME) หนึ่งในผลิตภัณฑ์ของกลุ่มนี้ว่าเป็นผลิตภัณฑ์ที่แย่ที่สุดตลอดกาล) ปัจจุบัน ไมโครซอฟท์ให้ความสำคัญกับตลาดคอมพิวเตอร์ส่วนบุคคลด้วยกลุ่มผลิตภัณฑ์วินโดวส์เอ็นที
วินโดวส์โมบาย : เป็นผลิตภัณฑ์ระบบปฏิบัติการรุ่นก่อนหน้าของ วินโดวส์โฟน สำหรับใช้ในโทรศัพท์มือถือ หรือ อุปกรณ์คอมพิวเตอร์พกพาขนาดเล็ก (PDA) รุ่นแรกของผลิตภัณฑ์คือ พ็อกเก็ตพีซี 2000 ก่อนที่รุ่นที่สาม วินโดวส์โมบาย 2003 เป็นรุ่นแรกที่เปลี่ยนมาใช้ชื่อเดียวกับผลิตภัณฑ์ รุ่นสุดท้ายของผลิตภัณฑ์นี้คือ วินโดวส์โมบาย 6.5
วินโดวส์โฟน : เป็นผลิตภัณฑ์ระบบปฏิบัติการสำหรับสมาร์ทโฟน รุ่นแรกของผลิตภัณฑ์คือ วินโดวส์โฟน 7 ซึ่งรุ่นสุดท้ายของผลิตภัณฑ์นี้คือ วินโดวส์ 10 โมบาย ก่อนที่จะยกเลิกผลิตภัณฑ์นี้ทิ้ง
วินโดวส์ เอ็มเบ็ดเด็ด คอมแพ็ค (วินโดวส์ ซีอี) : เป็นผลิตภัณฑ์ระบบปฏิบัติการขนาดเล็ก ที่มีการปรับแต่งสำหรับอุปกรณ์ที่มีสมรรถนะหรือมีหน่วยความจำน้อย ให้กับผูลิตโออีเอ็ม สามารถปรับเปลี่ยนส่วนต่อประสานกับผู้ใช้ให้เหมาะกับความต้องการของตนได้ รุ่นสุดท้ายของผลิตภัณฑ์นี้คือ วินโดวส์ เอ็มเบ็ดเด็ด คอมแพ็ค 2013 ก่อนจะถูกสืบทอดโดยวินโดวส์ ไอโอที
ประวัติวินโดวส์

บทความหลัก: ประวัติของไมโครซอฟท์ วินโดวส์
ประวัติวินโดวส์ > รุ่นแรก

บทความหลัก: วินโดวส์ 1.0 และ วินโดวส์ 2.0
วินโดวส์ 1.0 เป็นสภาวะการทำงานรุ่นแรกของวินโดวส์ เปิดตัวอย่างเป็นทางการในวันที่ 20 พฤศจิกายน 2528 มีสภาวะการทำงานแบบ 16 บิต ที่เรียกว่า สภาวะการทำงาน (Operating Environments) เพราะ วินโดวส์ 1.0 ยังไม่มีความสามารถทำงานได้ด้วยตัวเอง จำเป็นต้องมีระบบปฏิบัติการเฉพาะแยกต่างหาก (ระบบปฏิบัติการดังกล่าวคือ ดอส) ซึ่งวินโดวส์จะทำหน้าที่เพียงการติดต่อกับผู้ใช้ เมื่อผู้ใช้ป้อนคำสั่งใดๆ วินโดวส์จะไปเรียกใช้ฟังก์ชันต่างๆ จากดอส เมื่อได้ผลการทำงานออกมา วินโดวส์จะแสดงผลออกมายังผู้ใช้อีกทีหนึ่ง วินโดวส์สามารถเรียกได้ว่าเป็นระบบปฏิบัติการ แต่เป็นตัวแสดงผลส่วนหน้าของดอส ที่จะช่วยให้ผู้ใช้สามารถใช้งานคอมพิวเตอร์ง่ายกว่าการติดต่อกับดอสโดยตรง และตั้งแต่รุ่นแรก วินโดวส์เป็นคู่แข่งกับ แมคอินทอช ผลิตภัณฑ์ลักษณะคล้ายกันจากบริษัท แอปเปิลคอมพิวเตอร์ แต่ในช่วงแรก ภาพการแข่งขันยังไม่ชัดเจนนัก
วินโดวส์ 2.0 เปิดตัวเมื่อวันที่ 1 พฤศจิกายน 2530 2.0 ยังต้องอาศัยดอส แต่มีขีดความสามารถเพิ่มขึ้นมากเมื่อเทียบกับ 1.0 เช่น สามารถเปิดหลายโปรแกรมซ้อนกันได้ และมีโปรแกรม ไมโครซอฟท์ เวิร์ด (Word) และ เอกซ์เซล (Excel) และได้มีปุ่ม Minimize, Maximize และปุ่มลัดอื่นๆ ขึ้นเป็นครั้งแรกวินโดวส์ 2.0 ยังไม่ประสบความสำเร็จมากนัก แต่ก็ถือว่ามีกระแสตอบรับ และการสนับสนุนจากผู้พัฒนาซอฟต์แวร์มากขึ้นกว่ารุ่น 1.0 และอยู่ในการสนับสนุนของไมโครซอฟท์จนถึง 31 ธันวาคม 2544
ประวัติวินโดวส์ > วินโดวส์ 3.x

บทความหลัก: วินโดวส์ 3.0
วินโดวส์ 3.0 เปิดตัวในวันที่ 22 พฤษภาคม 2533 ยังต้องอาศัยดอส และโปรเซสเซอร์ตัวเดียวกับ 2.1 แต่วินโดวส์ 3.0 ได้มีการออกแบบกราฟิกในการใช้งานคอมพิวเตอร์ใหม่, มีระบบการบริหารจัดการหน่วยความจำรอมและแรมที่มีประสิทธิภาพสูงกว่ารุ่นก่อน และเปลี่ยนโปรแกรมบริหารจัดการไฟล์และโปรแกรมในดอสใหม่ทั้งหมด การเรียกใช้โปรแกรมต่างๆ ทำได้ง่ายและมีประสิทธิภาพสูงขึ้นอย่างก้าวกระโดด อีกทั้งยังมีโปรแกรมใหม่ที่ติดตั้งมาพร้อมวินโดวส์ คือ โน้ตแพด, เกม Solitaire ฯลฯ ทำให้วินโดวส์ 3.0 ประสบความสำเร็จอย่างสูง และเป็นคู่แข่งอย่างชัดเจนกับแมคอินทอชจากแอปเปิล
วินโดวส์ 3.1 เปิดตัวเมื่อ 6 เมษายน 2535 ยังต้องอาศัยดอส ในวินโดวส์รุ่นนี้ได้ออกแบบโดยมีแพลตฟอร์มเพื่อการพิมพ์มากขึ้น โดยได้มีฟอนต์ประเภททรูไทป์ และได้มีการลงเกม ไมน์สวีปเปอร์ มาพร้อมกับวินโดวส์เป็นครั้งแรก และได้มีรุ่นปรับปรุง (อัปเดต) คือรุ่น 3.11 ออกมาในวันที่ 31 ธันวาคม 2536 ซึ่งถือได้ว่าวินโดวส์ในช่วงนี้ประสบความสำเร็จอย่างต่อเนื่องในรุ่น 3.1 ได้มีการจำหน่าย Windows for Workgroups ซึ่งเป็นรุ่นที่มีความสามารถสูงกว่าวินโดวส์ 3.1 ทั่วไป เช่น รองรับระบบเน็ตเวิร์ค และโพรโทคอล, เกม Hearts และได้มีการทำวินโดวส์ 3.2 สำหรับวางขายเฉพาะประเทศจีน โดยจะใช้อักษรจีนแสดงตัวย่อ วินโดวส์ 3.1 ได้รับการสนับสนุนจากไมโครซอฟท์จนถึง 31 ธันวาคม พ.ศ. 2544
ประวัติวินโดวส์ > วินโดวส์ 9.x

วินโดวส์ 95 เปิดตัว 24 สิงหาคม 2538 เป็นวินโดวส์รุ่นต่อจาก 3.1 เป็นวินโดวส์รุ่นแรกที่มีกลุ่มเป้าหมายเป็นผู้ใช้ทั่วไป ที่ได้รวมเอาดอสเป็นส่วนหนึ่งของวินโดวส์ (ยังมีดอสอยู่ในวินโดวส์ แต่ไม่ใช่ระบบปฏิบัติการแยก) สามารถทำงานได้ทั้งสถานะ 16 และ 32 บิต มีการใช้สตาร์ทเมนู (ปุ่มสตาร์ทที่มุมซ้ายล่าง) และทาสก์บาร์ (แท่งด้านล่างหน้าจอ แสดงโปรแกรมที่ใช้ และเบ็ดเตล็ดอื่นๆ) เป็นครั้งแรก ซึ่งทั้งสอง จนถึงวินโดวส์รุ่นล่าสุด ก็ยังใช้คอนเซปต์เดียวกับวินโดวส์ 95 เพียงแต่ปรับปรุงรูปลักษณ์ภายนอกให้ทันสมัยขึ้นเท่านั้น ด้วยความสามารถต่างๆ ที่เพิ่มขึ้นอย่างก้าวกระโดดสำหรับผู้ใช้ทั่วไป วินโดวส์ 95 ประสบความสำเร็จอย่างสูง ยอดการใช้วินโดวส์ 95 สูงที่สุดเป็นประวัติการณ์ของวินโดวส์ วินโดวส์ 95 ตามมาด้วย วินโดวส์ 98 หรือ วินโดวส์ 4.1 (ไม่เอ็นที) เปิดตัวเมื่อ 25 มิถุนายน 2541 และ วินโดวส์ 98 Second Edition รุ่นปรับปรุง เริ่มจำหน่ายเมื่อ 10 มิถุนายน 2542
วินโดวส์ มี (อังกฤษ: Windows Me) หรือวินโดวส์ 4.9 (ไม่เอ็นที) เป็นวินโดวส์รุ่นต่อจาก 98 และเป็นรุ่นสุดท้ายที่ไม่ใช่วินโดวส์เอ็นที รุ่นสุดท้ายที่ทำงานได้ทั้งระบบ 16 และ 32 บิต (เวลาผ่านไป โปรแกรมรุ่นใหม่ ที่เป็นโปรแกรมพื้นฐานสำหรับผู้ใช้ตามบ้าน เริ่มเปลี่ยนจาก 16 เป็น 32 บิต และโปรแกรมชั้นสูง เริ่มเปลี่ยนจาก 32 เป็น 64 บิต) เปิดตัว 14 กันยายน พ.ศ. 2543 วินโดวส์มี ไม่ใช่วินโดวส์เอ็นที จึงยังมีดอสอยู่ในวินโดวส์ ซึ่งวินโดวส์ 95 และ 98 แม้จะรวมดอสเป็นส่วนหนึ่งของวินโดวส์ แต่ยังเปิดให้เข้าถึงดอสได้ แต่วินโดวส์ มี ได้ปิดการเข้าถึงดอสในวินโดวส์ เพื่อให้การบูตเครื่องทำได้เร็ว แต่ทำให้โปรแกรมเฉพาะบางโปรแกรมที่ต้องอาศัยการเข้าถึงดอส ไม่สามารถทำงานได้ในวินโดวส์มี โดยเฉพาะโปรแกรมบริหารจัดการดิสก์วินโดวส์ มี ได้รับคำวิจารณ์อย่างมากในเรื่องความไม่เสถียรและปัญหามากมายภายในระบบ นิตยสารพีซีเวิลด์จึงจัดว่า Windows ME เป็นหนึ่งในระบบปฏิบัติการที่แย่ที่สุดที่ Microsoft เคยออกมาและเป็นผลิตภัณฑ์ที่เลวร้ายที่สุดอันดับ 4 ของผลิตภัณฑ์เทคโนโลยี ณ เวลานั้น
ประวัติวินโดวส์ > วินโดวส์เอ็นที

บทความหลัก: วินโดวส์เอ็นที
ประวัติวินโดวส์ > วินโดวส์เอ็นที > รุ่นแรก (วินโดวส์เอ็นที 3.1/3.5/3.51/4.0/2000)

ทีมนักพัฒนาภายในไมโครซอฟท์ เริ่มทำงานกับเวอร์ชันปรับปรุงใหม่ของ ไอบีเอ็ม และระบบปฏิบัติการ โอเอส/2 ของ ไมโครซอฟท์ ที่รู้จักกันในชื่อ "เอ็นที โอเอส/2" ถูกออกแบบให้เป็นระบบปฏิบัติการแบบผู้ใช้หลายรายที่มีความปลอดภัย โดยมีความเข้ากันได้กับพอซิกส์ และเคอร์เนลแบบพกพาหรือแบบโมดูลาร์ ที่สามารถรับการทำงานหลายอย่างพร้อมกันล่วงหน้าและรองรับสถาปัตยกรรมระบบมัลติโปรเซสเซอร์ (Multiprocessor System) อย่างไรก็ตาม หลังจากการประสบความสำเร็จหลังการเปิดตัว Windows 3.0 ทีมพัฒนาได้ตัดสินใจปรับปรุงโครงการใหม่ เพื่อใช้เพิ่มความสามารถกับโปรแกรม 32 บิต ให้ Windows API เรียกว่า Win32 แทนระบบของ โอเอส/2
Win32 รักษาโครงสร้างที่คล้ายคลึงกับ Windows APIs เดิม (อนุญาตให้แอปพลิเคชันที่มีอยู่สามารถพอร์ตไปยังระบบปฏิบัติการได้อย่างง่ายดาย) แต่ยังรองรับความสามารถของเคอร์เนลเอ็นทีอยู่ด้วย การพัฒนายังคงดำเนินต่อไปบนวินโดวส์เอ็นที ซึ่งเป็นระบบปฏิบัติการรุ่น 32 บิตรุ่นแรก อย่างไรก็ตาม ไอบีเอ็มคัดค้านการเปลี่ยนแปลงนี้ ก่อนจะนำโอเอส/2 กลับไปพัฒนาต่อเองในที่สุด
วินโดวส์เอ็นที เป็นระบบปฏิบัติการวินโดวส์ตัวแรก ที่ใช้เคอร์เนลแบบไฮบริด ซึ่งได้รับการออกแบบให้เป็นไมโครเคอร์เนลดัดแปลง โดยได้รับอิทธิพลจากไมโครเคอร์เนล Mach ที่พัฒนาโดย ริชาร์ด ราชิด จาก มหาวิทยาลัยคาร์เนกีเมลลอน แต่ก็ยังไม่ตรงตามเกณฑ์ทั้งหมดของไมโครเคอร์เนล
ระบบปฏิบัติการรุ่นแรกที่ออกมาคือ วินโดวส์เอ็นที 3.1 (ตั้งชื่อให้เชื่อมโยงกับ วินโดวส์ 3.1) โดย เอ็นที ย่อมาจาก (New Technology) เปิดตัวเมื่อ 27 กรกฎาคม 2536 โดยมีรุ่นย่อยสำหรับคอมพิวเตอร์ระดับสูงและกลุ่มนักธุรกิจ รวมถึงคอมพิวเตอร์เซิร์ฟเวอร์ 
วินโดวส์เอ็นที 3.5 เปิดตัวในเดือนกันยายน 2537 มุ่งเน้นไปที่การปรับปรุงประสิทธิภาพและการสนับสนุนเน็ตแวร์ ตามมาด้วย วินโดวส์เอ็นที 3.51 ในเดือนพฤษภาคม 2538 ซึ่งปรับปรุงเพิ่มเติมและการสนับสนุนหน่วยประมวลผลเพาเวอร์พีซี 
วินโดวส์เอ็นที 4.0 เปิดตัวในเดือนมิถุนายน 2539 โดยแนะนำอินเทอร์เฟซที่ออกแบบใหม่ของวินโดวส์ 95 ให้กับกลุ่มผลิตภัณฑ์เอ็นที และเปิดตัว วินโดวส์ 2000 ในวันที่ 17 กุมภาพันธ์ 2543 ชื่อ เอ็นที ถูกนำออกเพื่อที่จะให้ความสำคัญกับแบรนด์ วินโดวส์ มากขึ้น